recursal/SuperWikiNEXT-32B huggingface dataset:
Το **18 Άνω** είναι η Μονάδα Απεξάρτησης Αλκοολικών - Τοξικομανών 18 Άνω του Ψυχιατρικού Νοσοκομείου Αττικής.
Ξεκίνησε να λειτουργεί το 1969 έως το 1995 όπου χωρίστηκε σε δύο ανεξάρτητα τμήματα Αλκοολικών και Τοξικομανών τα οποία βρίσκονται πλέον σε ξεχωριστά κτίρια μέσα στο νοσοκομείο.

Φιλοσοφία
---------

Το 18 Άνω είναι ένα πρόγραμμα εθελοντικό, απευθύνεται σε όλους τους χρήστες ανεξαρτήτως ηλικίας και φύλο που εκφράζουν την θέληση τους για ένταξης σ' αυτό.
Η φιλοσοφία του 18 Άνω είναι η αντιμετώπιση του κάθε χρήστη σαν ξεχωριστή και μοναδική περίπτωση, έτσι το πλαίσιο αποκτά ανθρωποκεντρικότητα ξεχωρίζοντας τις ανάγκες του κάθε ατόμου χωρίς όμως να αποκλίνει από τις αξίες τις ισότητας, των ορίων που θέτει και της υποχρεωτικής συμμετοχής σε όλες τις δραστηριότητες της θεραπευτικής διαδικασίας από όλους ανεξαρτήτως.

Παροχή βοήθειας
---------------

Κύρια μορφή θεραπείας αποτελεί η ψυχολογική απεξάρτηση του ατόμου μέσω συνεδρίων ατομικής και ομαδικής ψυχοθεραπείας από εξειδικευμένο προσωπικό.

Χωρίζεται σε 3 φάσεις: η φάση της ευαισθητοποίηση, της ψυχολογική απεξάρτηση και της κοινωνικής επανένταξης.

### Ευαισθητοποίηση

Είναι η πρώτη επαφή του χρήστη στα κέντρα ενημέρωσης του προγράμματος όπου πραγματοποιείται η πλήρης ενημέρωση του ενδιαφερόμενου προς ένταξη στο πρόγραμμα. Συμμετοχή έως ένα σημείο έχει και η οικογένεια του. Η φάση αυτή περιλαμβάνει την εμψύχωση, την ευαισθητοποίηση και σε συνέχεια την ένταξή του ατόμου σε κλειστή δομή απεξάρτησης. Ανοικτές δομές υπάρχουν επίσης για άτομα στα οποία δεν υπάρχει η δυνατότητα εγκλεισμού.

### Ψυχολογική απεξάρτηση

Ο χρήστης αποκτά την ευκαιρία να αποκοπεί από κάθε είδους εξωτερικής επιρροής και να επικεντρωθεί στον εαυτό του σε διάστημα 7 μηνών όπου πέραν της ψυχοθεραπείας εμπλέκεται σε πληθώρα θεραπευτικών δραστηριοτήτων όπως δραματοθεραπεία, χοροθεραπεία, κοινωνικός προβληματισμός, δημιουργικές ομάδες καλλιτεχνικής φύσης όπως πηλός, εικαστική δημιουργία, κατασκευή κοσμημάτων, καθώς και φυσική αγωγή, μαγειρική. Όλα στο πλαίσιο συνεργασίας και διαδραστικότητας με άλλους συνθεραπευόμενους.

### Κοινωνική επανένταξη

Είναι η τελική φάση του προγράμματος κατά την διάρκεια του οποίου ο θεραπευόμενος επανεντάσσεται αργά και σταθερά στην κοινωνία εξερχόμενος των κλειστών δομών και ακολουθώντας όλες τις παραπάνω δραστηριότητες για διάρκεια ενός έτους. Παράλληλα στην πράξη πλέον εφαρμόζει όλα όσα αποκόμισε και έχτισε έχοντας την στήριξη και την παρακολούθηση του προσωπικού μέχρι περάτωσης του προγράμματος.

Εξωτερικοί σύνδεσμοι
--------------------

* Ο διαδυκτιακός τόπος του ιδρύματος

Παραπομπές
----------
Η είσοδος του Άλσους ΑιγάλεωΤο **Άλσος Αιγάλεω** ή «**Μπαρουτάδικο**», ονομασία που παραπέμπει στο πρώην Πυριτιδοποιείο της περιοχής, είναι μία δενδροφυτευμένη έκταση περίπου 134 στρεμμάτων, μεταξύ της Ιεράς Οδού και της Λεωφόρου Αθηνών – Κορίνθου στο Αιγάλεω Αττικής. Αποτελεί το μεγαλύτερο πνεύμονα πρασίνου στη Δυτική Αττική.

Η ιστορική καμινάδα του πρώην ΠυριτιδοποιείουΚατά τη δεκαετία του ’60 η παραγωγή του –πρώην- εργοστασίου έχει ατονήσει, λόγω των πολλών διαμαρτυριών των κατοίκων για τα θανατηφόρα ατυχήματα που συνέβαιναν, συχνά με πολλά θύματα, από εκρήξεις των επικίνδυνων υλών οι οποίες χρησιμοποιούνταν για την παρασκευή πυρομαχικών. Το 1970 το εργοστάσιο αναστέλλει οριστικά τη λειτουργία του, το 1974 ο χώρος περιέρχεται στην Κτηματική Εταιρεία του Δημοσίου, ο εξοπλισμός δωρίζεται στον ελληνικό στρατό, οι εγκαταστάσεις κατεδαφίζονται (πλην μίας καμινάδας και ενός υδροσυλλέκτη) και φυτεύονται συνολικά 40.000 δένδρα. Ο θεμέλιος λίθος, τίθεται, συμβολικά, στις 14 Νοεμβρίου του 1976 επί πρωθυπουργίας Κωνσταντίνου Καραμανλή από τον ίδιο (που φύτεψε έναν πλάτανο) και τον τότε υπουργό δημοσίων έργων Χριστόφορο Στράτο.

Στη δενδροφύτευση του Άλσους συνεισέφεραν τόσο ο Δήμος Αιγάλεω, όσο και ο Αναπτυξιακός Σύνδεσμος Δυτικής Αθήνας. Από την αρχική έκταση, ωστόσο, εξαιρέθηκαν σημαντικά τμήματα, στα οποία κατασκευάστηκαν κυρίως εκπαιδευτικές (Πανεπιστημιούπολη Άλσους Αιγάλεω, Νηπιαγωγεία, Δημοτικά Σχολεία, Γυμνάσια και Λύκεια), εργατικές (ΟΑΕΔ, ΚΕΤΕΚ) και αθλητικές εγκαταστάσεις (ΔΑΚ Αιγάλεω, χώροι αθλοπαιδιών), χώροι εστίασης, όπως και το ανοικτό θέατρο «Αλέξης Μινωτής», τα εγκαίνια του οποίου πραγματοποιήθηκαν από τον επίτιμο δημότη Αιγάλεω Μάνο Χατζηδάκι.

Εντός του Άλσους εδρεύει ο τοπικός Πολιτιστικός – Περιβαλλοντικός Σύλλογος «Φίλοι του Πυριτιδοποιείου»  , ενώ ο χώρος είναι διάσπαρτος από γλυπτά και ηρώα. Οι σήραγγες που είχαν κατασκευαστεί για λόγους ασφαλείας είναι σήμερα ερμητικά φραγμένες για την πρόληψη παραβατικών συμπεριφορών.

Πηγές
-----

* Ευαγγελία Β. Αγαπητού – Φωτεινή Κ. Καράμπελα, «Το Μπαρουτάδικο του Αιγάλεω στο Χώρο & στο Χρόνο», εκδόσεις «Γόρδιος», Αθήνα – 2016.

Παραπομπές
----------

1. ↑  «Το Άλσος Μπαρουτάδικο στο Αιγάλεω» Ανακτήθηκε στις 3/11/2019
2. ↑  «Μηχανή του Χρόνου: Το Μπαρουτάδικο στο Αιγάλεω που γέννησε την ΠΥΡΚΑΛ» Ανακτήθηκε στις 3/11/2019
3. ↑  «Ο ΠΑΛΜΟΣ «Πρόσκληση σε ξενάγηση» Ανακτήθηκε στις 3/11/2019». Αρχειοθετήθηκε από το πρωτότυπο στις 3 Νοεμβρίου 2019. Ανακτήθηκε στις 3 Νοεμβρίου 2019.
4. ↑  «"Ξενάγηση στο Μπαρουτάδικο του Αιγάλεω" Ανακτήθηκε στις 4/11/2019». Αρχειοθετήθηκε από το πρωτότυπο στις 21 Απριλίου 2021. Ανακτήθηκε στις 4 Νοεμβρίου 2019.
Επισκοπική χειροτονία από έναν ή περισσότερους άλλους επισκόπους στη Ρώμη
Η **Αποστολική διαδοχή** είναι η μέθοδος με την οποία διεξάγεται η διακονία της Χριστιανικής Εκκλησίας που προέρχεται από τους αποστόλους με μια συνεχόμενη διαδοχή, η οποία συνήθως συνδέεται με τον ισχυρισμό ότι η διαδοχή γίνεται μέσω μιας σειράς επισκόπων. Αυτή η σειρά θεωρείτο αρχικά ως εκείνη των επισκόπων μιας συγκεκριμένης έδρας που ιδρύθηκε από έναν ή περισσότερους από τους αποστόλους, αλλά γενικά σήμερα έχει γενικά την σημασία μιας σειράς επισκόπων, ασχέτως έδρας, έκαστος των οποίων είναι χειροτονημένος από άλλους επισκόπους οι οποίοι είναι παρομοίως χειροτονημένοι σε μια διαδοχή που ανάγεται στους αποστόλους.

Η αποστολική διαδοχή "μπορεί επίσης να γίνει κατανοητή ως η συνέχεια στην δογματική διδασκαλία από την εποχή των αποστόλων μέχρι σήμερα"

Σημασίες
--------

Ο Μάικλ Ράμσεϊ (Αρχιεπίσκοπος του Καντέρμπουρι 1961-1974), περιέγραψε αυτές τις σημασίες της "αποστολικής διαδοχής":

1. Ένας επίσκοπος που διαδέχεται έναν άλλο στην ίδια έδρα σήμαινε ότι υπήρχε μια συνέχεια της διδασκαλίας: "ενώ η Εκκλησία ως σύνολο είναι το σκάφος μέσα στο οποίο διαχέεται η αλήθεια, οι Επίσκοποι είναι ένα σημαντικό όργανο στην εκτέλεση αυτής της αποστολής".
2. Οι επίσκοποι ήταν επίσης διάδοχοι των αποστόλων με την έννοια ότι "οι *ενέργειες* του κηρύγματος, της διακυβέρνησης και της χειροτονίας ήταν ίδιες με αυτές που είχαν εκτελέσει οι Απόστολοι".
3. Χρησιμοποιείται επίσης για να σημάνει ότι "η χάρη μεταδίδεται από τους Αποστόλους με κάθε γενεά επισκόπων μέσω της επιβολής των χειρών".

Προσθέτει ότι αυτό το τελευταίο έχει υπάρξει αμφιλεγόμενο με την έννοια ότι έχουν υπάρξει ισχυρισμοί ότι αυτή η όψη του δόγματος δεν έχει βρεθεί πριν την εποχή του Αυγουστίνου της Ιππώνος, ενώ άλλοι ισχυρίζονται ότι είναι αυτονόητο στην Εκκλησία του δεύτερου και του τρίτου αιώνα.

Σημειώσεις και παραπομπές
-------------------------

1. ↑  F.L. Cross, E.A. Livingstone (editors), *The Oxford Dictionary of the Christian Church* (Oxford University Press 2005 ISBN 978-0-19-280290-3), article "apostolic succession"
2. ↑  «Justo L. González, ''Essential Theological Terms'' (Westminster John Knox Press 2005 ISBN 978-0-664-22810-1), p. 15». Google.com. Ανακτήθηκε στις 18 Ιουλίου 2013.
3. ↑  Donald S. Armentrout, Robert Boak Slocum *An Episcopal Dictionary of the Church* (Church Publishing 1999 ISBN 9780898692112), p. 25 or
4. ↑  Ramsey, Arthur Michael. *The Gospel and the Catholic Church* (translated from the Spanish edition published in the Dominican Republic: 1964, pp.134ff)

Πηγές και εξωτερικοί σύνδεσμοι
------------------------------

* Against Heresies, Online-text, Irenaeus, *Against Heresies*
* Apostolicity in the Catholic Encyclopedia
* Discussion of the Papacy Αρχειοθετήθηκε 2006-10-09 στο Wayback Machine. by Scott Hahn
* "Was Wesley Ordained By Bishop Erasmus?" *The Methodist Quarterly Review* (1878)
Η **Ντόμινικ Θορν** (**Dominique Thorne**, γεννημένη στις 5 Νοεμβρίου του 1997) είναι Αμερικανίδα ηθοποιός. Έχει εμφανιστεί στις ταινίες *Αν η οδός Μπιλ μπορούσε να μιλήσει* (2018) και *Ο Ιούδας και ο Μαύρος Μεσσίας* (2021). Το 2022, ξεκίνησε να υποδύεται την Ρίρι Γουίλιαμς / Ironheart στο Κινηματογραφικό Σύμπαν της Marvel, ξεκινώντας με την ταινία *Black Panther: Wakanda Forever*. Θα επαναλάβει τον ρόλο της στην τηλεοπτική σειρά *Ironheart*.

Παραπομπές
----------

1. ↑  «Dominique Thorne's Riri Williams to Debut in Black Panther: Wakanda Forever (Exclusive)». *Marvel* (στα Αγγλικά). Ανακτήθηκε στις 4 Σεπτεμβρίου 2023.
2. ↑  Gelman, Vlada (11 Δεκεμβρίου 2020). «Secret Invasion, Marvel Series Starring Samuel L. Jackson, Coming to Disney+». *TVLine* (στα Αγγλικά). Ανακτήθηκε στις 4 Σεπτεμβρίου 2023.
3. ↑  Han, Angie (11 Δεκεμβρίου 2020). «Marvel announces four new Disney+ series including 'I Am Groot' and 'Secret Invasion'». *Mashable* (στα Αγγλικά). Ανακτήθηκε στις 4 Σεπτεμβρίου 2023.

Εξωτερικοί σύνδεσμοι
--------------------

* Ντομινίκ Θορν στην IMDb
Ο **Μιχαήλ Ασπιέτης** (άκμασε το 1167-1176) ήταν διακεκριμένος Βυζαντινός στρατηγός, που υπηρέτησε τον Αυτοκράτορα Μανουήλ Α΄ Κομνηνό.

Βιογραφία
---------

Ήταν μέλος του Οίκου των Ασπιέτηδων, ευγενών με αρμενική καταγωγή. Μάλλον είναι αυτός που ο Ιωάννης Κίνναμος αναφέρει πως είχε διακριθεί στους πολέμους εναντίον των Ούγγρων το 1167.

Η επόμενη αναφορά γίνεται από τον Νικήτα Χωνιάτη το 1176, που ο Μιχαήλ δραστηριοποιείται μετά τη μάχη του Μυριοκέφαλου: μαζί με τον μέγα δομέστικο Ιωάννη Βατάτζη εκστράτευσαν εναντίον των Σελτζούκων Τούρκων, που λεηλατούσαν την κοιλάδα του Μαιάνδρου ποταμού. Στη μάχη στο Υέλιον και Λειμόχειρ ο σελτζουκικός στρατός σχεδόν καταστράφηκε σε ένα πέρασμα του ποταμού, όταν τους έστησε ενέδρα το στράτευμα των Βυζαντινών. Ωστόσο ένας Τούρκος τραυμάτισε το άλογο του Ασπιέτη· αυτό πανικόβλητο σηκώθηκε στα πίσω του πόδια, ρίχνοντας τον στρατηγό στον Μαίανδρο, όπου πνίγηκε.

Αναφορές
--------

1. ↑  Kazhdan 1991, σελίδες 211–212.
2. ↑  Savvides 1991, σελ. 74.
3. ↑  Savvides 1991, σελίδες 74–75.
4. ↑  Choniates & Magoulias 1984, σελίδες 110 (folios 194–195).

Πηγές
-----

* Choniates, Niketas; Magoulias, Harry J. (1984). O City of Byzantium: Annals of Niketas Choniates. Detroit, Michigan: Wayne State University Press. ISBN 0-8143-1764-2.
* Kazhdan, Alexander (1991). "Aspietes". In Kazhdan, Alexander. The Oxford Dictionary of Byzantium. Oxford and New York: Oxford University Press. pp. 211–212. ISBN 978-0-19-504652-6.
* Savvides, Alexis G. K. (1991). "Notes on the Armeno-Byzantine family of Aspietes, late 11th-early 13th centuries". Byzantinoslavica. Prague. 52: 70–79.

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Michael Aspietes  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η χημική δομή της φαρνεσόλης
Η **φαρνεσόλη** είναι φυσική οργανική ένωση που φέρει 15 άτομα άνθρακα και, χημικώς, χαρακτηρίζεται ως άκυκλη σεσκιτερπενική αλκοόλη. Υπό κανονικές συνθήκες, είναι ένα άχρωμο υγρό, αρκετά υδρόφοβο και επίσης αδιάλυτο στο νερό, αλλά είναι ένωση αναμίξιμη με έλαια.

Παράγεται από ενώσεις ισοπρενίου -5 ατόμων άνθρακα- τόσο στα φυτά όσο και στα ζώα. Τα ενεργοποιημένα με φωσφορικά παράγωγα της φαρνεσόλης είναι τα δομικά στοιχεία πιθανώς όλων των ακυκλικών σεσκιτερπενοειδών. Αυτές οι ενώσεις διπλασιάζονται για να σχηματίσουν σκουαλένιο -30C, το οποίο είναι η πρόδρομος ένωση για τα στεροειδή σε φυτά, ζώα και μύκητες. Η φαρνεσόλη και τα παράγωγά της είναι σημαντικές ενώσεις έναρξης για τη φυσική και τεχνητή οργανική σύνθεση.

Εξάπλωση & χρήσεις
------------------

Ανευρίσκεται με φυσικό τρόπο σε πολλά αιθέρια έλαια όπως σιτρονέλλα, νερόλι, κυκλάμινο, λεμονόχορτο, τουμπερόζα, τριαντάφυλλο, μόσχος, βάλσαμο και τολού. Χρησιμοποιείται στην αρωματοποιία για να τονίσει τις οσμές γλυκών, λουλουδιών αρωμάτων.

Ενισχύει το άρωμα δρώντας ως συνδιαλύτης που ρυθμίζει την πτητικότητα των οσμών. Χρησιμοποιείται ιδιαίτερα σε αρώματα λιλά.

Πρόσθετα είναι ένα φυσικό φυτοφάρμακο για τα ακάρεα και αποτελεί ουσιαστικά φερομόνη για πολλά άλλα έντομα.

Χρησιμοποιείται ως αποσμητικό σε καλλυντικά προϊόντα. Η φαρνεσόλη υπόκειται σε περιορισμούς στη χρήση της στην αρωματοποιία, επειδή ορισμένα άτομα (βλ. αλλεργίες) μπορεί να ευαισθητοποιηθούν έντονα σε αυτή.

Ονομασία
--------

Η ονομασία της αυτή έχει προέλευση από το όνομα του καρδιναλίου Εδουάρδου Φαρνέζε.

Παραπομπές
----------

1. ↑  «farnesol». *farnesol*.. Ανακτήθηκε στις August 27, 2009.
2. ↑  Fluckiger, F. A. (March 1885). «The Essential Oil Industry in Grasse». *American Journal of Pharmacy* **57** (3). .
3. ↑  Kromidas, L; Perrier, E; Flanagan, J; Rivero, R; Bonnet, I (2006). «Release of antimicrobial actives from microcapsules by the action of axillary bacteria». *International Journal of Cosmetic Science* **28** (2): 103–108. doi:10.1111/j.1467-2494.2006.00283.x. PMID 18492144. .
4. ↑  «Standards Restricted - IFRA International Fragrance Association». Αρχειοθετήθηκε από το πρωτότυπο στις 30 Δεκεμβρίου 2011. Ανακτήθηκε στις 19 Ιουλίου 2012.
5. ↑  Kromidas, L; Perrier, E; Flanagan, J; Rivero, R; Bonnet, I (2006). «Release of antimicrobial actives from microcapsules by the action of axillary bacteria». *International Journal of Cosmetic Science* **28** (2): 103–108. doi:10.1111/j.1467-2494.2006.00283.x. PMID 18492144. .
6. ↑  «Standards Restricted - IFRA International Fragrance Association». Αρχειοθετήθηκε από το πρωτότυπο στις 30 Δεκεμβρίου 2011. Ανακτήθηκε στις 19 Ιουλίου 2012.
Ένα **δημοψήφισμα για τη χρηματοδότηση του Tour de Ski** πραγματοποιήθηκε στο Λίχτενσταϊν στις 25 Νοεμβρίου 2018.  Η πρόταση απορρίφθηκε από το 59% των ψηφοφόρων.

Πλαίσιο
-------

Στις 25 Σεπτεμβρίου 2018 το Κοινοβούλιο του Λιχτενστάιν (Landtag) ψήφισε με ψήφους 14-11 να διαθέσει δύο δάνεια ύψους 400.000 CHF στην Ένωση Σκι του Λιχτενστάιν (LSV) για να μπορέσει να φιλοξενήσει τους αγώνες Tour de Ski το 2019-20 και το 2020-21.  Στο μέτρο εναντιώθηκαν οι Οι Ανεξάρτητοι, οι οποίοι άρχισαν να συλλέγουν υπογραφές για ένα δημοψήφισμα στις 13 Σεπτεμβρίου. Σύμφωνα με το άρθρο 66 του Συντάγματος , μπορεί να διεξαχθεί δημοψήφισμα εάν συλλεχθούν τουλάχιστον 1.000 υπογραφές εντός 30 ημερών. Μέχρι τις 12 Οκτωβρίου συγκεντρώθηκαν 1.743 υπογραφές, με τις 1.730 να θεωρούνται ως έγκυρες. 

Στις 16 Οκτωβρίου η κυβέρνηση έθεσε ημερομηνία για το δημοψήφισμα. Εν τω μεταξύ, το LSV έλαβε το δικαίωμα να φιλοξενήσει τους αγώνες στις 28 Σεπτεμβρίου.

Αποτελέσματα
------------

| Επιλογή | Ψηφοφορίες |  % |
| --- | --- | --- |
| Υπέρ | 5.543 | 40,69 |
| Κατά | 8.079 | 59,31 |
| Μη έγκυρα / λευκά ψηφοδέλτια | 89 | - |
| **Σύνολο** | **13.711** | **100** |
| Εγγεγραμμένοι ψηφοφόροι / συμμετοχή | 20.088 | 68,25 |
| Πηγή: Κυβέρνηση του Λιχτενστάιν |

Παραπομπές
----------

1. 1 2 3   Λιχτενστάιν, 25 Νοεμβρίου 2018  : Verpflichtungskredit für die "Tour de Ski" (800 000 Franken) Άμεση δημοκρατία
2. ↑  Το FIS begrüsst "Tour de Ski" στο Vaduz im kommenden Jahr Volksblatt Αρχειοθετήθηκε 2018-10-28 στο Wayback Machine. , 28 Σεπτεμβρίου 2018
Karrier Bantam της δεκαετίας του 1950
Οι μετοχές της Karrier Motors Ltd με ημερομηνία 21 Μαρτίου 1930
Η **Karrier** ήταν βρετανική εταιρεία που κατασκεύαζε κυρίως επαγγελματικά οχήματα από το 1908 μέχρι την δεκαετία του 1970.

Ιστορία
-------

Οι ρίζες της γνωστής εταιρίας ανάγονται στην *Clayton and Company*, η οποία ιδρύθηκε στο Huddersfield το 1904. Από το 1908, η εταιρία άρχιζε να κατασκευάζει οχήματα με το όνομα Karrier και το 1920 το όνομα της εταιρείας άλλαξε σε *Karrier Motors Ltd.* Το 1934 ο Όμιλος Rootes ανέλαβε την εταιρεία, αφού η ίδια είχε αγοραστεί από μια απο τις θυγατρικές της, την Commer, λίγο πιο πριν. Μαζί με την Commer, η Karrier υπηρέτησε το τμήμα επαγγελματικών οχημάτων αυτού του ομίλου, με την Karrier να είναι υπεύθυνη και για τα βαρέα φορτηγά αλλά και για αρκετά ελαφρά φορτηγά, ενώ η Commer ήταν κυρίως υπεύθυνη για τα ελαφρά φορτηγά.

Ο Όμιλος Rootes εξαγοράστηκε από την Chrysler το 1967 και έτσι έγινε μέρος της Chrysler Ευρώπης. Αυτό σήμανε το τέλος για την επωνυμία *Karrier*, καθώς όλα τα επαγγελματικά οχήματα από εδώ και πέρα πήραν στην επωνυμία Dodge ως μέρος της εξαγοράς από την Chrysler. Ως εκ τούτου, το όνομα *Karrier* καταργήθηκε σταδιακά στις αρχές της δεκαετίας του 1970. Το 1978, η Peugeot ανέλαβε τα δικαιώματα ονομασίας της *Karrier* αγοράζοντας την ευρωπαϊκή θυγατρική της Chrysler. Βέβαια, το τμήμα φορτηγών της Chrysler Ευρώπης, μαζί με τις μετοχές και άδειες της Karrier και Commer, μεταφέρθηκαν μετά στην Renault Trucks, αφού η Peugeot δεν ενδιαφερόταν για παραγωγή βαρέων φορτηγών, και τα τελευταία οχήματα που σχεδιάστηκαν κατά την εποχή των δύο προηγούμενων εταιριών σταμάτησαν να παράγονται το 1993.

Παραπομπές
----------

1. ↑  Page:558, The London Gazette Publication date:27 January 1899 Issue:27046
2. ↑  Out and Home.—By "The Extractor." The Commercial Motor, 24 September 1908, Page 12
3. ↑  Karrier Motors, Limited. The Times, Tuesday, 9 March 1920; pg. 22; Issue 42354.
4. ↑  Humber, Limited. The Times, Wednesday, 28 November 1934; pg. 21; Issue 46923.
5. ↑  Lumb, Geoff (1995). British Trolleybuses: 1911–1972. Ian Allan Publishing. p. 82. ISBN 0711023476.

Εξωτερικοί σύνδεσμοι
--------------------

* Πολυμέσα σχετικά με το θέμα  Karrier στο Wikimedia Commons
* Τοποθεσία πόρων Rootes-Chrysler
Μπροστά από ένα παλιό εμπορικό λεωφορείο
 Commer QX από το 1959
**Η Commer** ήταν μια Βρετανική μάρκα επαγγελματικών οχημάτων που ιδρύθηκε το 1905, στην αρχή ως *Commercial Car Company* και συνέχιζε να υπάρχει μέχρι το 1979.

Το 1907 η Commer παρήγαγε το πρώτο της φορτηγό στο Λούτον, και από το 1909 επίσης ένα λεωφορείο. Κατά τη διάρκεια του Πρώτου Παγκοσμίου Πολέμου η εταιρεία μεταπήδησε σε στρατιωτικά οχήματα και κατασκεύασε περισσότερα από 3,000 φορτηγά και πολεμικά οχήματα για τον Βρετανικό Στρατό μέχρι το 1919.

Το 1926, μετά από πολλές χρεοκοπίες, η εταιρία αγοράστηκε από την Humber. Μετά από μερικά χρόνια, και οι δύο εταιρίες έγιναν μέλη του ομίλου Rootes το 1931. Η Commer απέκτησε την εταιρεία Karrier το 1934 και έτσι και η Karrier εντάχθηκε στον Όμιλο Rootes. Στην συνέχεια, η εταιρία άνοιξε και ένα εργοστάσιο στο Ντάνστεϊμπλ και συγκέντρωσε την περισσότερη παραγωγή της εκεί. Μέσα στα χρόνια η εταιρία παρήγαγε μια πλούσια γκάμα από κάθε είδους επαγγελματικού οχήματος, από μικρά βαν μέχρι μεγάλα τριαξονικά φορτηγά. Αυτά τα μοντέλα ήταν αρκετά επιτυχής και στην Βρετανία αλλά και σε πολλές αγορές εξαγωγής. Στη συνέχεια έγινε γνωστή ως κατασκευαστής ταχυδρομικών οχημάτων με τα μικρά βαν Commer FC και το Dodge Spacevan.

 Commer FC
Η Chrysler αγόρασε τον όμιλο Rootes τη δεκαετία του 1970. Το όνομα Commer αντικαταστάθηκε από την μάρκα Dodge. Το 1978, η Chrysler πούλησε την Ευρωπαϊκή θυγατρική της στον Όμιλο Peugeot, ο οποίος συνεργάστηκε με τη Renault Trucks για την παραγωγή για τα επαγγελματικά οχήματα και για ένα διάστημα πουλούσε τα παλιά ελαφρά-μεσαία φορτηγά Commer/Dodge ως Renault. Η παραγωγή τελικά αγοράστηκε εξολοκλήρου από την Renault και συνέχισε για μερικά χρόνια ακόμα. Το 1993 η παραγωγή τελείωσε και τα εργαλεία παραγωγής πουλήθηκαν στην Κίνα το 1994.

Σήμερα το πρώην εργοστάσιο της Commer χρησιμοποιείτε για την παραγωγή κινητήρων της Renault και είναι ακόμα υπό ιδιοκτησία της.

διαδικτυακοί σύνδεσμοι
----------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Commer** |

* Τοποθεσία πόρων Rootes-Chrysler

Ατομικές αποδείξεις
-------------------

1. ↑  Commercial Cars Limited Prospectus The Times, Tuesday, Jul 27, 1920; σελ. 22; Issue 42473
2. ↑  σελ 5, "Luton News and Bedfordshire Chronicle" – Thursday 19 October 1905
3. ↑  Humber, Limited. The Times, Thursday, Dec 03, 1925; σελ. 22; Issue 44135
4. ↑  Chairman's speech to the AGM, Humber, Limited. The Times, Wednesday, Nov 28, 1934; pg. 21; Issue 46923.
5. ↑
Ο **Νίκος Θεοδωρακάτος** (1921–2015) ήταν Έλληνας διεθνής ποδοσφαιριστής, ο οποίος αγωνιζόταν στη θέση του τερματοφύλακα. Αγωνίστηκε σε όλη την του καριέρα στον Εθνικό Πειραιώς. Είχε το προσωνύμιο «Γίγαντας του Πειραιά».

Έγινε τερματοφύλακας του Εθνικού από το 1938 σε ηλικία 17 ετών. και αγωνίστηκε στην ομάδα για 10 χρόνια. Παρά το ότι δέχτηκε πρόταση από τον συμπολίτη Ολυμπιακό, δεν θέλησε να αλλάξει ομάδα. Κατέκτησε με τον Εθνικό το Πρωτάθλημα Πειραιά το 1939 επικρατώντας του Ολυμπιακού.

Κηδεύτηκε στο Νεκροταφείου Σχιστού.

Παραπομπές
----------


1. ↑  «Το αντίο στο Νίκο Θεοδωρακάτο». *Ethnikos24*. 22 Ιουνίου 2015. Ανακτήθηκε στις 28 Νοεμβρίου 2023.
Το **Commer Walk-Thru** ήταν ελαφρύ επαγγελματικό όχημα που παρήγαγε η Βρετανική εταιρία Commer. Το όχημα εισήχθη το 1961 ως αντικαταστάτης του Commer BF, ενώ μοιραζόταν πολλά εσωτερικά εξαρτήματα με το προηγούμενο όχημα. Το Walk-Thru προσφέρθηκε σε εκδόσεις βαν και φορτηγού 1+1⁄2 τόνων, 2 τόνων και 3 τόνων με επιλογή πετρελαιοκινητήρων ή βενζινοκινητήρων. Αυτό το φορτηγό κατασκευάστηκε επίσης στην Ισπανία από την Santana Motors, ξεκινώντας το 1964. Η Todd Motors στο Petone της Νέας Ζηλανδίας, έκανε μια σύντομη πορεία παραγωγής αυτών των οχημάτων κατά τη διάρκεια του 1970, ωστόσο δεν ήταν ένα επιτυχημένο μοντέλο. Οι πλευρές του αμαξώματος ήταν επίπεδες ατσάλινες, καρφωμένες στις ατσάλινες πλευρές. Το Walk-Thru αργότερα εκσυγχρονίστηκε και πωλήθηκε με τη μάρκα Dodge (μητρική εταιρεία Renault / Chrysler) μέχρι τα τέλη της δεκαετίας του 1970, όταν αντικαταστάθηκε από τη σειρά 50 επαγγελματικών οχημάτων.

Ένα Dodge Walk-Thru λεωφορείο εμφανίζεται στην Ελληνική ταινία *Τοπίο στην ομίχλη (1988)*.

Παραπομπές
----------

1. ↑  Farmer, Gavin (2010), Great Ideas in Motion, A History of Chrysler in Australia, σελ. 330–332
2. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons
* Πρότζεκτ για Commer Walk Thru του 1966
Ο **Αρνουβάντας Α΄** υπήρξε βασιλιάς των Χετταίων (1400 π.Χ. - 1375 π.Χ.) ή (1390 π.Χ. - 1380 π.Χ.) σύμφωνα με την Μέση Χρονολόγηση. Η σύζυγος του ήταν η Ασμουνικάλ κόρη του βασιλιά των Χετταίων Τουδαλίγιας Α΄ με τον οποίο ήταν συμβασιλεύς και τον διαδέχθηκε στον θρόνο των Χετταίων ως γαμπρός. Στην περίοδο της βασιλείας του οι Χετταίοι βρέθηκαν αντιμέτωποι με πολλούς εχθρούς, ο σημαντικότερος από αυτούς βρισκόταν στα δυτικά, η Αρζάβα στην σημερινή Μικρά Ασία. Ο Αρνουβάντας Α΄ πραγματοποίησε εκστρατεία απέναντι στην Αρζάβα η οποία ήταν πιθανότατα ανεπιτυχής. Την ίδια εποχή ο βασιλιάς της Αρζάβα Τάρχανδρου επικοινωνούσε σε αλληλογραφία με τον Φαραώ της Αιγύπτου Αμένοφις Γ'. Οι Αιγύπτιοι θεωρούσαν τον Τάρχανδρου σαν ισχυρό ηγεμόνα και ικανό να ελέγξει όλη την περιοχή. Η ληστρική φυλή των Κάσκα κατέλαβε πολλές πόλεις στα βόρεια τμήματα του βασιλείου των Χετταίων, ανάμεσα τους και την ιερή πόλη Νεβίκ του θεού των καιρικών φαινομένων. Η πρωτεύουσα της αυτοκρατορίας Χαττούσα λεηλατήθηκε και η πρωτεύουσα μεταφέρθηκε προσωρινά στην Σαμάχεια. Ο εγγονός του ωστόσο Σουπιλουλιούμας Α΄ θα ανακτήσει αργότερα όλες τις κτήσεις των Χετταίων. Δεν είναι γνωστοί οι γονείς του, με την σύζυγο του Ασμουνικάλ απέκτησε δύο γιους, ο ένας από αυτούς ήταν ο διάδοχος του Τουδαλίγιας Β΄.

Παραπομπές
----------

1. ↑  Kuhrt, Amélie (2020). The Ancient Near East: c.3000–330 BC, Volume One. Routledge. σ. 230
2. ↑  Craig Melchert (2003), The Luwians. σ. 383. Brill. σ. 56
3. ↑  Craig Melchert (2003), The Luwians. σ. 383. Brill. σ. 56
4. ↑  Craig Melchert (2003), The Luwians. σ. 383. Brill. σ. 56

Πηγές
-----

* Bryce, Trevor. *The Kingdom of the Hittites*. Οξφόρδη: Oxford University Press, 2005.
* Kuhrt, Amélie (2020). The Ancient Near East: c.3000–330 BC, Volume One. Routledge.



|  |  |  |
| --- | --- | --- |
| Προκάτοχος:**Τουδαλίγιας Α΄** | **Βασιλιάς των Χετταίων1400 π.Χ.–1375 π.Χ.** | Διάδοχος:**Τουδαλίγιας Β΄** |
Στα μαθηματικά, το **άθροισμα δύο κύβων** είναι το άθροισμα ενός αριθμού που είναι κύβος με έναν άλλον κύβο.

Παραγοντοποίηση
---------------

Οπτική απόδειξη για την παραγοντοποίηση του αθροίσματος (και της διαφοράς) κύβων.
Το άθροισμα δύο κύβων {\displaystyle x^{3}} και {\displaystyle y^{3}} μπορεί να γραφτεί ως:10-11

{\displaystyle x^{3}+y^{3}=(x+y)\cdot (x^{2}-xy+y^{2})}.
**Απόδειξη:** Ξεκινώντας από το δεξί μέλος έχουμε ότι 

{\displaystyle (x+y)\cdot (x^{2}-xy+y^{2})=x^{3}-x^{2}y+xy^{2}+yx^{2}-xy^{2}+y^{3}=x^{3}+y^{3},}
που ολοκληρώνει την απόδειξη.

Διαφορά κύβων
-------------

Θέτοντας {\displaystyle y'=-y} στον τύπο για το άθροισμα κύβων λαμβάνουμε ότι

{\displaystyle x^{3}+(-y)^{3}=(x+(-y))\cdot (x^{2}-x\cdot (-y)+(-y)^{2}),}
ή ισοδύναμα

{\displaystyle x^{3}-y^{3}=(x-y)\cdot (x^{2}+xy+y^{2}).}

Θεωρητικές εφαρμογές
--------------------

### Ακέραιοι εκφράσιμοι ως το άθροισμα κύβων

Στην θεωρία αριθμών από την εποχή του Διόφαντου έχει μελετηθεί ποιοι ακέραιοι αριθμοί {\displaystyle z\in \mathbb {Z} } μπορούν να γραφούν ως το άθροισμα δύο κύβων.

### Αριθμοί των Ταξί

Κύριο λήμμα: Αριθμοί των Ταξί
Οι αριθμοί των Ταξί {\displaystyle \operatorname {Ta} (n)} είναι ο μικρότερος αριθμός που μπορεί να εκφραστεί ως το άθροισμα n κύβων. Για παράδειγμα, to {\displaystyle 1729}, μπορεί να γραφτεί ως 

{\displaystyle 1729=1^{2}+12^{3}=9^{3}+10^{3}},
και είναι ο μικρότερος τέτοιος αριθμός για {\displaystyle n=2}. Για {\displaystyle n=3}, ο μικρότερος τέτοιος αριθμός είναι ο {\displaystyle 87.539.319}, που μπορεί να γραφτεί ως 

{\displaystyle 87.539.319=436^{3}+167^{3}=423^{3}+228^{3}=414^{3}+255^{3}}.
### Τέλειες δυνάμεις

Στην θεωρία αριθμών έχει μελετηθεί ποια αθροίσματα κύβων είναι τέλειες δυνάμεις, δηλαδή για ποιους ακεραίους x, y και z ισχύει ότι 

{\displaystyle x^{3}=y^{3}=z^{p}},
για κάποιον φυσικό αριθμό p.

Παραπομπές
----------

1. ↑  Μπάμπης Στεργίου· Νίκος Σπομπρης (2005). *Αλγεβρικές ανισότητες*. Αθήνα: Σαββάλας. ISBN 9789604235582.
2. ↑  Goormaghtigh, R. (1936). «Integers expressible as the sum of two cubes». *The Mathematical Gazette*: 140-141.
3. ↑  Dolan, S. W. (Μαρτίου 1982). «On expressing numbers as the sum of two cubes». *The Mathematical Gazette* **66** (435): 31–38. doi:https://doi.org/10.2307/3617304. .
4. ↑  Hooley, Christopher (1 Ιανουαρίου 1980). *On the numbers that are representable as the sum of two cubes.*. **1980**, σελ. 146–173. doi:https://doi.org/10.1515/crll.1980.314.146.
5. ↑  Silverman, Joseph H. (1993). «Taxicabs and Sums of Two Cubes». *The American Mathematical Monthly* **100** (4): 331–340. doi:https://doi.org/10.2307/2324954. .
6. ↑  Kraus, Alain (1998). «Sur l'equation {\displaystyle a^{3}+b^{3}=c^{p}}». *Experimental Mathematics* **7** (1): 1-13.
7. ↑  Bruin, Nils (2000). «On Powers as Sums of Two Cubes». *Algorithmic Number Theory*: 169–184. doi:https://doi.org/10.1007/10722028\_9.
Ο **Τουδαλίγιας Β΄** υπήρξε Βασιλιάς των Χετταίων (1380 π.Χ.-1370 π.Χ.) ή (1360 π.Χ.-1344 π.Χ.) σύμφωνα με την Νέα Χρονολόγηση, γιος και διάδοχος του βασιλέως Αρνουβάντας Α΄ και της συζύγου του Ασμουνικάλ. Ο Τουδαλίγιας Β΄ είχε επιπλέον ένα Χουρρίτικο όνομα το *"Τασμί-Σαρρί"*, συνηθισμένο σε Χουρρίτες βασιλείς στην εποχή του, η σύζυγος του Σαταντουχέπα είχε επίσης Χουρρίτικο όνομα. Η γαμήλιος τελετή καταγράφεται σε πινακίδες τόσο στην Σάπινουβα όσο και στην ίδια την πρωτεύουσα Χαττούσα. Η παρακμή του βασιλείου των Χετταίων, μετά την προσωρινή αναλαμπή που επήλθε τον καιρό της βασιλείας του Τουδαλίγια του Α΄ συνεχίστηκε. Οι Κάσκα, που ταλαιπωρήθηκαν από λιμό, συμμάχησαν με μια άλλη ληστρική φυλή, τους Ισούβα, κατέλαβαν τα βόρεια σύνορα του βασιλείου, και έφτασαν έως την πρωτεύουσα Χαττούσα, που την έκαψαν, ενώ κατέλαβαν και τη συμπρωτεύουσα του βασιλείου **Ταπινόβα**. Το βασίλειο των Χετταίων κινδύνευσε με διάλυση, αλλά σώθηκε τα τελευταία στιγμή χάρη στη μεγάλη αποφασιστικότητα του ίδιου του Τουδαλίγια και του μικρότερου γιου του Σουπιλουλιούμα, με τον οποίο ήταν μαζί επικεφαλής στις εκστρατείες.

Παραπομπές
----------

1. ↑  Kuhrt, Amélie (2020). The Ancient Near East: c.3000–330 BC, Volume One. Routledge. σ. 230
2. ↑  Karen Radner, Nadine Moeller, D. T. Potts, eds (2022), The Oxford History of the Ancient Near East: Volume III: From the Hyksos to the Late Second Millennium BC. Oxford University Press - Dassow, σ. 570

Πηγές
-----

* Bryce, Trevor. *The Kingdom of the Hittites*. Οξφόρδη: Oxford University Press, 2005.



|  |  |  |
| --- | --- | --- |
| Προκάτοχος:**Αρνουβάντας Α΄** | **Βασιλιάς των Χετταίων1375 π.Χ.–1344 π.Χ.** | Διάδοχος:**Τουδαλίγιας Γ΄** |
Για το φυτό, δείτε: Τηλέγραφος (φυτό).  
Τηλέγραφος του Μορς, 1837
Ο **ηλεκτρικός τηλέγραφος** είναι μια διάταξη με την οποία γραπτά σημεία μεταδίδονται από τον ένα σταθμό στον άλλο με τη βοήθεια του ηλεκτρικού ρεύματος.

Κάθε τηλεγραφικό σύστημα αποτελείται από:

* την πηγή της ηλεκτρικής ενέργειας, που είναι ηλεκτρική στήλη, γεννήτρια ή συσσωρευτής,
* το μηχάνημα - πομπό για την παραγωγή διακοπτόμενου ηλεκτρικού ρεύματος,
* τη γραμμή για τη μεταβίβαση του ρεύματος από τον ένα σταθμό στον άλλο και
* το μηχάνημα - δέκτη για τη λήψη των διακοπτόμενων ρευμάτων και τη μετατροπή τους σε γραπτά, ηχητικά ή οπτικά σημεία.

Η πρώτη τηλεγραφική μηχανή εφευρέθηκε από τον Σάμιουελ Μορς το 1838. Ο Μορς σκέφτηκε ότι θα μπορούσε να διαβιβάσει με δύο σύρματα ηλεκτρικό ρεύμα με διακοπές. Οι διακοπές θα αντιπροσώπευαν τα γράμματα του αλφαβήτου. Έτσι επινόησε ένα αλφάβητο, που αποτελείται από ρεύμα μικρής και μεγάλης διάρκειας (στιγμές και γραμμές ή παύλες). Ο συνδυασμός στιγμών και γραμμών δίνει όλο το αλφάβητο και τους αριθμούς 0 ως 9. Αυτό το σύστημα έγινε γνωστό ως ο «κώδικας Μορς».

Το σύστημα Μορς τέθηκε σε εφαρμογή. Η πρώτη σπουδαία τηλεγραφική επικοινωνία έγινε μεταξύ Ουάσιγκτον και Βαλτιμόρης στις Η.Π.Α. Αργότερα η ενσύρματη τηλεπικοινωνία τελειοποιήθηκε. Στην αρχή τα σήματα Μορς τα κατέγραφε η συσκευή λήψης πάνω σε ταινία. Κατόπιν χρησιμοποιήθηκαν ηχεία και η λήψη γινόταν κύρια με το αφτί. Σήμερα σχεδόν παντού χρησιμοποιούνται συσκευές που μετατρέπουν αυτόματα τα σήματα Μορς σε αλφάβητο.ΑΑΑΑΑΑΑΟΥ ΤΟ ΠΟΔΙ ΜΟΥ

Το διάσημο βιβλικό τηλεγράφημα που έστειλε το 1844 ο Σάμουελ Μορς προς τον βοηθό του Άλφρεντ Βέιλ (Alfred Vail), από την Ουάσιγκτον στη Βαλτιμόρη: «Ό,τι ο Θεός επεργάσθη» («What hath God wrought»).
Με την εφεύρεση του ασύρματου, το αλφάβητο Μορς χρησιμοποιήθηκε και στην ασύρματη τηλεπικοινωνία. Έτσι, όλα τα πλοία και όλα τα απομονωμένα από τον κόσμο εργοστάσια ή ακόμη και αεροπλάνα ή αυτοκίνητα μπορούν να επικοινωνούν και να συνεννοούνται με όλο τον κόσμο.

Ο ενσύρματος τηλέγραφος αποτελείται από ένα διακόπτη, από έναν ηλεκτρονόμο, από μια μπαταρία και τις γραμμές σύνδεσης. Μαζί με αυτά υπάρχει και ένας ωρολογιακός μηχανισμός, που ξετυλίγει μια χάρτινη κορδέλα, πάνω στην οποία γίνεται η εγγραφή σημάτων του Μορς που εκπέμπει ο ανταποκριτής. Γράφονται δηλαδή αυτόματα κατά τη λήψη των σημάτων οι στιγμές και οι γραμμές που αποτελούν τα γράμματα των λέξεων.

Το πρόβλημα που παρουσιάστηκε με την εφεύρεση του ενσύρματου τηλέγραφου ήταν η σύνδεση με υποβρύχια καλώδια. Έτσι το 1842 έχουμε την πρώτη υποβρύχια σύνδεση μεταξύ Νέας Υόρκης και του Νησιού των Κυβερνητών.

Από τότε η τηλεγραφία αναπτύχθηκε και συνεχώς τελειοποιείται.

Δείτε επίσης
------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **τηλέγραφος**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τηλέγραφος** |

* Τηλεγραφία
Το **ισοδύναμο βάρος** (επίσης γνωστό ως ισοδύναμο γραμμαρίου) είναι η μάζα ενός ισοδυνάμου, δηλαδή η μάζα μιας δεδομένης ουσίας η οποία θα συνδυαστεί ή θα μετατοπίσει μια καθορισμένη ποσότητα άλλης ουσίας. Το ισοδύναμο βάρος ενός στοιχείου είναι η μάζα που συνδυάζει ή εκτοπίζει 1.008 γραμμάρια υδρογόνου ή 8.0 γραμμάρια οξυγόνου ή 35.5 γραμμάρια χλωρίνης.

Για τις αντιδράσεις οξέος-βάσης, το ισοδύναμο βάρος ενός οξέος ή βάσης είναι η μάζα που προμηθεύει ή αντιδρά με ένα γραμμομόριο κατιόντων υδρογόνου (Η+). Για τις αντιδράσεις οξειδοαναγωγής, το ισοδύναμο βάρος κάθε αντιδραστή προμηθεύεται ή αντιδρά με ένα γραμμομόριο ηλεκτρονίων (e-) σε οξειδοαναγωγική αντίδραση.

Το ισοδύναμο βάρος έχει τις διαστάσεις και τις μονάδες της μάζας, σε αντίθεση με το ατομικό βάρος, το οποίο είναι αδιάστατο. Τα ισοδύναμα βάρη καθορίστηκαν αρχικά με πειράματα, αλλά (εφόσον χρησιμοποιούνται ακόμα) τώρα προέρχονται από μοριακές μάζες. Επιπροσθέτως, το ισοδύναμο βάρος μιας ένωσης μπορεί να υπολογιστεί διαιρώντας το μοριακό βάρος με τον αριθμό των θετικών ή αρνητικών ηλεκτρικών φορτίων που προκύπτουν από τη διάλυση της ένωσης.

Παραπομπές
----------

1. ↑  gram equivalent Merriam-Webster Dictionary
2. ↑  International Union of Pure and Applied Chemistry (1998). *Compendium of Analytical Nomenclature* (definitive rules 1997, 3rd. ed.). Oxford: Blackwell Science. (ISBN 0-86542-6155) section 6.3. «Archived copy» (PDF). Αρχειοθετήθηκε από το πρωτότυπο (PDF) στις 26 Ιουλίου 2011. Ανακτήθηκε στις 10 Μαΐου 2009.
Η **Δομή Κατσικά** είναι επιχειρησιακή μονάδα του Υπουργείου Μετανάστευσης και Ασύλου για τη φιλοξενία και προσωρινή υποδοχή προσφύγων και μεταναστών στην Ελλάδα. Βρίσκεται στη Δημοτική Κοινότητα Κατσικά του Δήμου Ιωαννιτών της Περιφερειακής Ενότητας Ιωαννίνων της Περιφέρειας Ηπείρου. Στη δομή δραστηριοποιούνται ο ΕΟΔΥ, το Υπουργείο Παιδείας, ο Ελληνικός Στρατός, η ASB Ελλάδος και η Μετάδραση.

Διαχείριση της δομής
--------------------

Η δομή Κατσικά είναι η μεγαλύτερη δομή προσφύγων και μεταναστών στην Ήπειρο. Διοικητής της δομής από το Νοέμβριο 2020 είναι ο επιχειρηματίας Δημήτρης Λάκκας. Υποστήριξη στις ομάδες διαχείρισης των δομών φιλοξενίας της Ηπείρου (Κατσικά, Φιλιππιάδας, Δολιανών) παρέχει η εταιρία ASB από το Φεβρουάριο 2018.

Το Δεκέμβριο του 2020 στη δομή διέμεναν περίπου 1300 άτομα, σε συνολική χωρητικότητα 1450 ατόμων.

Επεισόδια
---------

Στις 14 Δεκεμβρίου 2020 σημειώθηκαν επεισόδια μεταξύ αστυνομικών δυνάμεων, συμπεριλαμβανομένων διμοιριών ΜΑΤ, και διαμενόντων στη δομή λόγω της εγκατάστασης σε αυτήν περίπου 150 νεοαφιχθέντων προσφύγων. Μαρτυρίες μιλούν για χρήση βίας, δακρυγόνων και πυροβολισμών στον αέρα, ενώ η Ελληνική Αστυνομία δεν έχει εκδώσει ανακοίνωση για το συμβάν. Η ένταση δημιουργήθηκε λόγω της σύμπτυξης που έπρεπε να γίνει στα κοντέινερ ώστε να φιλοξενηθούν τα επιπλέον άτομα που μετακινήθηκαν στη δομή από Αθήνα, Σέρρες και άλλες περιοχές της χώρας. Δύο άτομα εκ τών ήδη διαμενόντων στη δομή αρνήθηκαν να μετακινηθούν με αποτέλεσμα να σχηματιστεί σε βάρος τους δικογραφία.

Δείτε επίσης
------------

* Δομή Φιλοξενίας και Προσωρινής Υποδοχής
* Κέντρο Υποδοχής και Ταυτοποίησης

Παραπομπές
----------

1. 1 2  «Δομές Φιλοξενίας-Προσωρινής Υποδοχής/Δομή Κατσικά Ιωαννίνων». *Υπουργείο Μετανάστευσης και Ασύλου*. Αρχειοθετήθηκε από το πρωτότυπο στις 18 Απριλίου 2021.
2. 1 2  «ASB Greece – ASB GREECE». Ανακτήθηκε στις 18 Απριλίου 2021.
3. ↑  «Ο Δημήτρης Λάκκας διοικητής στη δομή του Κατσικά • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία». Ανακτήθηκε στις 18 Απριλίου 2021.
4. 1 2  «Αποκαταστάθηκε η ηρεμία στη δομή προσφύγων στον Κατσικά». *EPIRUS Online*. 16 Δεκεμβρίου 2020. Ανακτήθηκε στις 18 Απριλίου 2021.
5. ↑  «Μαρτυρίες για δακρυγόνα και πυροβολισμούς από την ΕΛΑΣ σε κέντρο προσφύγων αλλά σιωπή». *tvxs.gr*. Ανακτήθηκε στις 18 Απριλίου 2021.

Εξωτερικοί σύνδεσμοι
--------------------

* Οι επιχειρησιακές μονάδες του Υπουργείου Μετανάστευσης και Ασύλου
Η **σορβική λογοτεχνία** αναφέρεται στη λογοτεχνία που γράφτηκε από τους Δυτικούς Σλάβους της Κεντρικής Ευρώπης, που ονομάζεται Σόρβοι και γράφουν στις σορβικές γλώσσες (άνω και κάτω σορβικά).

Η σορβική λογοτεχνία ξεκίνησε με την Μεταρρύθμιση και τις μεταφράσεις θρησκευτικών κιεμένων. Η πρώτη μετάφραση της καινής Διαθήκης έγινε το 1549 από τον Μ. Γιακούμπιτσα και το πρώτο βιβλίο που τυπώθηκε το 1574 ήταν το Ζπέβνικ α κατεχίσμ του Άλμπιν Μόλερ (Υμνολόγιο και κατήχηση). Ανατρέξτε επίσης στις Μεταφράσεις της Αγίας Γραφής στα σορβικά.

Η Βρετανική Βιβλιοθήκη στεγάζει πολλά αντίγραφα από πρώιμη σορβική λογοτεχνία. Το νωρίτερο αντίγραφο προέρχεται από ένα αντίγραφο της Προσευχής του Κυρίου , που χρονολογείται από το 1603. Τα σορβικά αναφέρονται σε ένα από τα πρώτα πολυγλωσσικά λεξικά του κόσμου, το πολύγλωττο θησαυρό του Μέγικζερ, ο οποίος δημοσιεύθηκε στην Φρανκφούρτη το 1603.

Μέχρι το 1700, υπήρχαν περίπου 20 βιβλία, τα οποία είχαν κυρίως θρησκευτικό χαρακτήρα. Από αυτή τη πρώιμη περίοδο έχουν διασωθεί μόνο μερικά αποσπάσματα.

Ο Γιούρι Μπριέζαν έχει δημοσιεύσει βιβλία στα άνω σορβικά και τα γερμανικά, ενώ ο Γιούρι Κοχ έχει δημοσιεύσει βιβλία στα κάτω σορβικά και τα γερμανικά.

Σορβική ποίηση
--------------

Η σορβική ποίηση άνθισε στα τέλη του 19ου αιώνα, με ένα από τους πιο αξιόλογους ποιητές που έγραψαν στη γλώσσα να είναι ο Χάντρι Ζέιλερ, γράφοντας έργα μεταξύ του 1883 και του 1891.

Σορβικά περιοδικά
-----------------

Το μακροβιότερο από τα διάφορα σορβικά περιοδικά είναι το Casopis Macicy Serbskeje, που δημοσιεύτηκαν μεταξύ του 1848 και το 1918.

Ιστορία
-------

### 21ος αιώνας

Μια σημαντική πηγή διατήρησης της λογοτεχνικής και πολιτιστικής κληρονομιάς των Σόρβιων είναι η σειρά βιβλίων με τίτλο "Podstupimske pśinoski k Sorabistice", που δημοσιεύεται από το Πανεπιστήμιο του Πότσνταμ από το 2000.

Κατάλογος συγγραφέων
--------------------

* Κατάλογος συγγραφέων στα σορβικά
* Κατάλογος ποιητών στα σορβικά

Παραπομπές
----------

1. 1 2 3 4 5 6  «Βρετανική Βιβλιοθήκη Lusatian (Λουσατίας) Συλλογές». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 21 Μαρτίου 2019.
2. ↑  John Andrew Reaves (1996). *The Development of an Ecologically Critical Sorbian Literature as a Consequence of the German Democratic Republic's Dependence on Soft Coal as an Energy Source*. University of Wisconsin--Madison. Ανακτήθηκε στις 29 Απριλίου 2013.
3. ↑  Peter Barker (zgodovinar.) (1993). *Some Reflections on the Reception of Sorbian Literature in German After 1945*. Böhlau. Ανακτήθηκε στις 29 Απριλίου 2013.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243279045
* GND: 7508013-8
* NKC: ph122464

 |

 |
Ο **Αίγισθος** είναι πρόσωπο της ελληνικής μυθολογίας.

Ο μύθος
-------

Αποτελεί τον καρπό της ανοσιώτερης αιμομιξίας, ήταν γιος του Θυέστη και της κόρης του Πελοπίας από τη Λαοδάμεια και κατά το γένος από πατέρα, αλλά και μητέρα Τανταλίδης, που για ολόκληρο το γένος του Ταντάλου, από της σφαγής του πατρός του Πέλοπα, η αγανάκτηση των Ολυμπίων θεών εκδηλωνόταν σε κάθε γενεά με φρικαλεότητες εκ μέρους των μελών, έτσι ώστε όλοι να εξοντωθούν.

Τον Θυέστη είχε εκδιώξει από τις Μυκήνες ο Ατρέας, μεγαλύτερος αδελφός του, αφού προηγουμένως του είχε προσφέρει σε γεύμα τα ίδια του τα παιδιά, επειδή είχε καταφέρει να **παγηδέψει** τη σύζυγό του Αερόπη με αποτέλεσμα να σφετεριστεί το θρόνο. 

Εκδιωκόμενος ο Θυέστης ζήτησε άσυλο στον Βασιλέα της Ηπείρου Θεσπρώτη όπου κάποιο βράδυ βίασε την κόρη του που χωρίς να το ξέρει είχε και εκείνη καταφύγει στην αυλή του ίδιου Βασιλέως. Έτσι γεννήθηκε ο **Αίγισθος** που αργότερα δολοφόνησε το θείο του, Ατρέα, κι έτσι ο πατέρας του Θυέστης πήρε ξανά την εξουσία των Μυκηνών. Αργότερα, ο γιος του Ατρέα,ο ισχυρός βασιλιάς Αγαμέμνονας, πήρε ξανά την εξουσία και έδιωξε και τους δυο από τις Μυκήνες. 

Όταν ο Αγαμέμνονας έφυγε για την Τροία, όπου έλειψε πάνω από δέκα χρόνια, η γυναίκα του Κλυταιμνήστρα έζησε με τον Αίγισθο, κάνοντας μαζί του τρία παιδιά.
Στην επιστροφή του Αγαμέμνονα, ο Αίγισθος σε συνεργασία με την Κλυταιμνήστρα τον παρέσυρε και τον σκότωσε, μαζί με τους συντρόφους του και την Κασσάνδρα, τη σκλάβα του.
Τον Αίγισθο και την Κλυταιμνήστρα, τους σκότωσε ο Ορέστης, γιος του Αγαμέμνονα, για να εκδικηθεί το φόνο του παππού και του πατέρα του.
Είναι ένας από τους λίγους μυθικούς ήρωες για τον οποίο ο Όμηρος το χαρακτήρισε δόλιο προδότη και του έμεινε ο χαρακτηρισμός και από αρχαίους και σύγχρονους συγγραφείς χωρίς να βρούνε λόγια κατανόησης ή δικαιολογίας.

ε/>

Πηγές
-----

* ΖΑΜΑΡΟΦΣΚΥ, ΒΟΪΤΕΧ (1978). *ΕΓΚΥΚΛΟΠΑΙΔΕΙΑ ΤΗΣ ΜΥΘΟΛΟΓΙΑΣ(ΘΕΟΙ ΚΑΙ ΗΡΩΕΣ ΤΟΥ ΑΡΧΑΙΟΥ ΚΟΣΜΟΥ*. ΑΘΗΝΑ. σελίδες 44–45.

Δείτε επίσης
------------

* Ο αστεροειδής 22401 Αίγισθος (22401 Egisto), που ανακαλύφθηκε το 1995, πήρε το όνομά του από το μυθικό αυτό πολεμιστή.

  


|  |  |  |  |
| --- | --- | --- | --- |
| 

| π • σ • ε
Βασιλείς των Μυκηνών |
| --- |
|  |
| 
* Πελασγός
* Περσέας
* Ηλεκτρύωνας
* Αμφιτρύωνας
* Σθένελος
* Ευρυσθέας
* Ατρέας
* Θυέστης
* Αγαμέμνονας
* Αίγισθος
* Αλήτης ή Μενέλαος
* Ορέστης
* Τισαμενός
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316449884
* SUDOC: 238339297
* BNF: cb16549759f (data)

 |

 |

|  |  |
| --- | --- |
| 

|  |
| --- |
| * Πύλη:Ελληνική μυθολογία
 |

 |

1. 1 2  Νικολάι Ομπνόρσκι: «Эгист» (Ρωσικά)
2. 1 2  «Aegisthus» (Ρωσικά)
3. 1 2  «Aegisthus» (Αγγλικά)
Ο **Φουσατζίρο Γιαμαούτσι** (山内 房治郎 *Yamauchi, Fusajirō*, 22 Νοεμβρίου 1859 – 1 Ιανουαρίου 1940) ήταν Ιάπωνας επιχειρηματίας, που ίδρυσε την εταιρεία η οποία είναι τώρα γνωστή ως Nintendo. Ο Γιαμαούτσι έζησε στο Κιότο και είχε μια γυναίκα και μια κόρη, την Τέι Γιαμαούτσι (που αργότερα παντρεύτηκε το μελλοντικό πρόεδρο της Nintendo Σεκίριο Κανέντα).

Nintendo Koppai
---------------

Στις 6 Νοεμβρίου 1889, ο Φουσατζίρο Γιαμαούτσι άνοιξε το πρώτο κατάστημα καρτών "*χανάφουντα*" (κάρτες λουλουδιών) που ονομαζόταν "*Nintendo Koppai*" όταν η Ιαπωνική κυβέρνηση απαγόρευε το παίξιμο καρτών από  τα χέρια του κοινού, επειδή συνδεόταν με τα τυχερά παιχνίδια, με εξαίρεση της κάρτες παιχνιδιών του Γιαμαούτσι. Με την τεράστια επιτυχία που είχε στην πώληση των εν λόγω καρτών, γρήγορα άρχισε η επέκταση και άνοιξε ένα άλλο κατάστημα καρτών στην Οσάκα. Αργότερα άρχισε να δημιουργεί περισσότερα παιχνίδια καρτών.

Συνταξιοδότηση και θάνατος
--------------------------

Ο Φουσατζίρο αναχώρησε από την εταιρεία το 1929, αφήνοντάς τον γαμπρό του Σεκίριο Κανέντα (του οποίου το όνομα είχε αλλάξει σε Σεκίριο Γιαμαούτσι) ως υπεύθυνο της εταιρείας. Τα επόμενα έντεκα χρόνια ο Φουσατζίρο αποσύρθηκε από την επιχείρηση μέχρι που είχε ένα εγκεφαλικό επεισόδιο, το οποίο τον οδήγησε στον θάνατο.

Παραπομπές
----------

1. ↑  pantheon.world/profile/person/Fusajiro\_Yamauchi. Ανακτήθηκε στις 9  Οκτωβρίου 2017.
2. ↑  Ανακτήθηκε στις 29  Φεβρουαρίου 2020.
3. ↑  «N-Sider.com: Nintendo History Lesson». *N-Sider*. 12 Σεπτεμβρίου 2003. Αρχειοθετήθηκε από το πρωτότυπο στις 25 Σεπτεμβρίου 2019. Ανακτήθηκε στις 6 Μαρτίου 2016.
4. ↑  «Fusajiro Yamauchi - NNDB». *NNDB*. 2014. Ανακτήθηκε στις 6 Μαρτίου 2016.
5. ↑  «Fusajiro Yamauchi - Founder of Nintendo». Classicgames.about.com. 10 Απριλίου 2012. Αρχειοθετήθηκε από το πρωτότυπο στις 18 Σεπτεμβρίου 2016. Ανακτήθηκε στις 5 Αυγούστου 2012.
Ντίρικ Μπάουτς: *Η δοκιμασία της φωτιάς*
Η λεγόμενη **δίκη μέσω δοκιμασίας** αποτελεί πρωτόγονο δικαστικό έθιμο και ιδιαίτερα της ανακριτικής.
Υπήρξε στο παρελθόν επίσημη δικαστική δοκιμασία δια βασανισμού προς εξακρίβωση της αθωότητας (αγνότητας) υπόδικου άνδρα ή γυναίκας. Η ενοχή ή η αθωότητα του κατηγορούμενου καθοριζόταν με την υποβολή σε επικίνδυνες ή οδυνηρές δοκιμασίες (όπως το να βγάλει κάποιος ένα αντικείμενο από βραστό νερό) που πιστευόταν ότι εξαρτιόταν υπό θεϊκό έλεγχο.

Η «δίκη μέσω δοκιμασίας» απαντάται στα δικαστικά έθιμα διαφόρων πρωτόγονων κοινωνιών που έφθασαν όμως να τηρούνται μέχρι και τον Μεσαίωνα. Εφαρμοζόταν με την πεποίθηση ότι το θείον προστατεύει την αγνεία και την αθωότητα και έτσι ο αγνός ή αθώος δε θα βλάπτονταν από τη βασανιστική δοκιμασία.

Η εφαρμογή της «δίκης μέσω δοκιμασίας» απαντάται ιστορικά με διάφορες μορφές τόσο κατά λαούς, όσο και κατά εποχές. Για παράδειγμα στον ινδουιστικό εθιμικό κώδικα μέσω της δοκιμασίας της φωτιάς αποδεικνυόταν η πίστη κάποιας συζύγου στον ζηλότυπο σύζυγο. Το σύνολο τέτοιων βασανισμών έλαβε τον όρο *θεοκρισία*, *θεοδικία* ή και με την ξενική ονομασία *ορδαλίες*.

Παραπομπές και σημειώσεις
-------------------------

1. ↑  «Αγνείας, πείρα». Ygeiaonline. 23 Φεβρουαρίου 2012. Ανακτήθηκε στις 2 Σεπτεμβρίου 2017.
2. ↑  «Law Dictionary: trial by ordeal». Merriam-Webster, n.d. Ανακτήθηκε στις 2 Σεπτεμβρίου 2017.
3. ↑  «Ordeal». Encyclopædia Britannica, inc. 10 Μαρτίου 2008. Ανακτήθηκε στις 2 Σεπτεμβρίου 2017.
4. ↑  «Λεξικό της κοινής νεοελληνικής: Θεοδικία». Πύλη για την ελληνική γλώσσα. Ανακτήθηκε στις 2 Σεπτεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έλεγχος αγνότητας** |

* Encyclopædia Britannica Online "Ordeal"
* Αρχειοθετήθηκε 2014-08-14 στο Wayback Machine.
* Αρχειοθετήθηκε 2014-11-08 στο Wayback Machine.
Ο **Αντασί** (περί το 1720 - 1700 π.Χ.) ήταν ο τελευταίος από τους επτά σφετεριστές βασιλιάδες που αναφέρονται "**χωρίς πατέρα**". Ήταν ο ιδρυτής της εθνικής δυναστείας της Ασσυρίας, ο οποίος κατάφερε να παγιώσει τη βασιλική εξουσία σε κληρονομική για τους απογόνους του αφού πρώτα αγωνίστηκε 6 χρόνια για να κερδίσει τον θρόνο από τους υπόλοιπους σφετεριστές. Ο βασιλιάς της Ασσυρίας Εσαραδδών και οι γιοί του Ασσουρμπανιπάλ και Σαμάς σουμ ουκίν τον τιμούσαν ως τον μεγάλο τους πρόγονο στον οποίο χρωστάνε ακόμα και την δική τους βασιλική εξουσία. Η εθνική δυναστεία της Ασσυρίας ονομάστηκε **δυναστεία των Αντασιδών**, τον διαδέχθηκε ο γιος του Μπελ μπανί.

Πηγές
-----

* Georges Roux - Ancient Iraq
Ο **πλουραλισμός** είναι ιδεαλιστική αντίληψη σύμφωνα με την οποία καθετί που υπάρχει αποτελείται από έναν ολόκληρο κόσμο από ανεξάρτητες οντότητες. Οι αιτίες του κόσμου είναι πολλές, ποικίλες και ατομικές, και δεν μπορούν να γίνουν αντιληπτές ως μορφές ή τρόποι έκφρασης μιας ενιαίας και απόλυτης ουσίας.
Κύριοι εκπρόσωποι του πλουραλισμού ήταν ο ο Φρήντριχ Σίλερ. Συγγενεύει ως θεωρία με τον δυϊσμό και είναι διαμετρικά αντίθετη προς τον μονισμό. Έτσι η πλουραλιστική ερμηνεία ενός φαινομένου λαμβάνει υπόψη ποικιλία παραγόντων ενώ η μονιστική, ένα μόνο παράγοντα. Ο Τζέημς θεωρεί ότι το σύμπαν είναι ένα σύνολο από ανεξάρτητα μέρη που έχουν μόνο εξωτερική, επιφανειακή σύνδεση. Απορρίπτει τη θεωρία για την αντικειμενικότητα της αλήθειας και υποστηρίζει την πολυμορφία και την πολλαπλότητά της, λέγοντας πως "Αληθινό είναι κάθε τι που είναι χρήσιμο". Πλουραλιστής θεωρείται ο Εμπεδοκλής, που διακρίνει τέσσερις βασικές ουσίες, από τις οποίες αποτελούνται τα όντα (το χώμα, το νερό, τον αέρα και τη φωτιά). Πλουραλιστική επίσης είναι και η οντολογική θεωρία του Νικολάι Χάρτμαν που χωρίζει την πραγματικότητα σε τέσσερις βαθμίδες (βαθμίδα της ύλης, της ζωής, της συνειδήσεως και του πνεύματος). Ο Λάιμπνιτς κρίνει ότι ο κόσμος αποτελείται από άπειρες αυτοδύναμες μονάδες, δηλαδή ανεξάρτητες πνευματικές οντότητες που τις συνδέει μια αρμονία.

Ο πλουραλισμός ως πολιτική θεωρία υποστηρίζει ότι η πολιτική κυριαρχία δεν αποτελείται 

Ο όρος προέρχεται α'pluralis *που σημαίνει* πλήθος, πληθυντικός*.*

Παραπομπές
----------

1. ↑  Αθήνα, 1963, Εκδόσεις Αναγνωστίδη, Πλήρες Μικρό Φιλοσοφικό Λεξικό, Μ.Ροζενταλ - Π.Γιουντιν, σελ.430
2. ↑  Αθήνα, 1982, Εκδόσεις Φελέκη, Φιλοσοφικό Λεξικό, Σ.Γκικα, σελ.252

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαίες ελληνικές σχολές φιλοσοφίας |
| --- |
|  |
| Προσωκρατικές | 
* Ατομισμός
* Ελεατική
* Σχολή της Ιωνίας (Σχολή της Μιλήτου, Σχολή της Εφέσου)
* Πλουραλισμός
* Πυθαγόρεια
* Σοφιστική
 |
|  |
| Σωκρατικές | 
* Κυνισμός
* Κυρηναϊκή
* Ερετρειακή
* Μεγαρική
* Περιπατητική
* Πλατωνική
 |
|  |
| Ελληνιστικές | 
* Επικούρεια
* Νεοπλατωνισμός
* Νεοπυθαγόρεια
* Πυρρωνισμός
* Στωικισμός
 |

 |